पाएं अपने शहर की ताज़ा ख़बरें और फ्री ई-पेपरडाउनलोड करें
फाजिल्का उपमंडल के गांव नुकेरिया में सस्ता सोना दिलवाने का झांसा देकर साले ने नकली विजिलेंस की टीम बनाकर व साथियों संग मिल जीजा से 31 लाख रुपए ठग लिए। थाना अरनीवाला पुलिस ने 9 लोगों के खिलाफ मामला दर्ज कर लिया है। जांच अधिकारी सुभाष चंद्र ने बताया कि उनको संदीप कुमार वासी लुधियाना ने बयान दर्ज करवाए थे कि वह एएस ज्वैलर्स सराफा बाजार लुधियाना में सुनार की दुकान करता है। बीती 28 अप्रैल को वह अपने ससुराल जालंधर में गया हुआ था जहां उसके साले सौरव जैरथ ने उसे कहा कि उसकी शेर सिंह निवासी किशनपुरा जालंधर के साथ काफी समय से जान-पहचान है।
उसके साले सन्नी और लक्की वासी अमृतसर और उनका दोस्त सैनी निवासी किशनपुरा जालंधर की फाजिल्का में सोने के व्यापारियों के साथ जान-पहचान है जो उनको सस्ते भाव पर सोना दिलवा देंगे। अगले दिन वह अपने साले सौरव, शेर सिंह और सैनी के साथ अपनी कार पर कोटकपूरा आ गए जहां बस स्टैंड से शेर सिंह ने अपने साले सन्नी को भी साथ ले लिया और फिर वह सभी गांव नुकेरिया जिला फाजिल्का में बलवीर सिंह, सुखचैन सिंह के घर आ गए जहां उसने उनको 15 लाख रुपए दिए। जहां शेर सिंह ने उनको चाय पिला कर कहा कि उनको 31 लाख रुपए का सोना ही मिल सकता।
इसलिए वह उसे पैसे दे दे तथा सन्नी और सैनी यह पैसे ले कर यहां रहते हैं वह बकाया पैसे लेकर आए। जिस पर वह और मेरा साला सौरव वापस लुधियाना चले गए जहां वह 16 लाख रुपए और लेकर 30 अप्रैल को लुधियाना से गांव नुकेरिया में सुबह 9.30 बजे बजे पहुंचे और पैसे शेर सिंह के हवाले कर दिए और सोने के बारे में पूछा तो घर का मालिक बलवीर सिंह और उसका लड़का सुखचैन सिंह कहने लगे कि जल्दी ही सोना लेकर आ रहे हैं। इसी दौरान परमजीत कौर और सुनीता रानी उर्फ मानो भी आ गए।
नकली विजिलेंस टीम ने पूछा-31 लाख रुपए कहां से आए; छीनकर हुए फरार
सुबह 10.30 बजे 6-7 अज्ञात व्यक्ति घर में दाखिल हुए और अपने आप को पुलिस की विजिलेंस टीम कह कर उनसे पूछने लगे कि यह पैसे कहां से आए हैं। इसी दौरान घर की महिलाओं और व्यक्तियों ने कोलाहल मचा दिया और घर में दाखिल हुए व्यक्तियों व पहले उसके साथ आए व्यक्ति की शह पर 31 लाख रुपए छीनकर फरार हो गए उनके देखते ही देखते घर की महिलाएं व व्यक्ति भी टालमटोल करते रहे और बाहर चले गए।
फिर घर के बाहर आकर घर में दाखिल हुए व्यक्तियों की जांच की तो उसे पता चला कि 4-5 व्यक्ति विजिलेंस टीम बनाई थी उनमें कुलवंत सिंह वासी पतरेया वाला था जिसने जाली विजिलेंस टीम बनाई थी जिसमें शेर सिंह का साला लक्की भी था। इस प्रकार उसके साले सौरव जैरथ, शेर सिंह, सैनी, सन्नी व लक्की, बलवीर सिंह, सुखचैन सिंह, परमजीत कौर, सुनीता रानी उर्फ मानो, कुलवंत सिंह उर्फ काला और 4-5 अज्ञात व्यक्तियों ने जाली विजिलेंस टीम बनाकर उसके साथ ठगी की है।
पिता से सलाह ले पुलिस को दी शिकायत
इस घटना के बाद युवक की तबियत बहुत ज्यादा खराब हो गई तथा अपने शहर लुधियाना चला गया फिर उसके बाद उसने सूचना अपने पिता को दी तथा आपसी सलाह के बाद पीड़ित व्यक्ति ने उक्त मामले की शिकायत अरनीवाला पुलिस में की जिसके बाद पुलिस ने सौरव जैरथ वासी जालंधर, शेर सिंह, सैनी वासी लुधियाना, सनी व लक्की वासी अमृतसर, बलवीर सिंह, सुखचैन सिंह, परमजीत कौर व सुनीता रानी वासी नुकेरिया पर धारा 379बी, 419, 420 व 120बी के तहत मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn